The Barnyard Theatre - JUAN BOUCHER
''Juan het nog altyd oor liefde geskryf. Soms opvallend ander kere nie,'' deel vervaardiger Tertius Human. ''maar hy is getroud en hy het 'n kind oppad en uit my eie ervaring word jou verwysingsraamwerk vir liefde skielik anders. Dis 'n baie harde realiteit, want jy leef nie meer vir jouself nie. Ek dink dis waar hy nou is. Hy besef hy leef nie meer net vir homself nie en jy kan dit hoor in die manier waarop hy skryf.'' Perspektief is nie al wat verander het nie, want Hier Waar Ek Nou Is gaan ook Juan se aanhangers aan 'n nuwe klank voorstel.
Juan se Kitaarspeler, Rudi Kleingeld was ook betrokke met vervaardiging en het die kitaarverwerkings op die album geskryf. Aanhangers sal steeds Juan Boucher in die album voel, maar dis 'n nuwe gevoel. Hier Waar Ek Nou Is, is die kulminasie van evolusie waar deur Juan gegaan het met sy laaste drie albums. Dit is volwasse en minimalisties, maar lewer steeds 'n musikale skop.